ועדת הכספים, כנסת 23, פרוטוקול מספר 136, 2020-10-19 10:00

 << אורח >> משה שגיא: בוקר טוב.

 << אורח >> משה שגיא: אני מתכבד לפתוח את ישיבת ועדת הכספים.

 << אורח >> משה שגיא: הצעה לסדר של חברת הכנסת הילה שי וזאן, בבקשה, אם אפשר בקצרה.

הילה שי וזאן: זה דיון שכבר אושר אך עדיין לא התקיים, בנושא היעדר סיוע כלכלי להורים יחידניים.

הילה שי וזאן: למעשה המגבלות שהביאו על המשק את המשבר הכלכלי הזה מונעות מאותם הורים יחידניים לחזור לשוק העבודה.

הילה שי וזאן: המתווה שאנחנו מציעים הוא הארכת זכאות לדמי אבטלה לקבוצות מובטלים בני 45 שהם גם הורים יחידניים, שהזכאות שלהם לדמי אבטלה הסתיימה לפני ינואר 2019.

 << אורח >> משה שגיא: קיבלתי את ההצעה.

 << אורח >> משה שגיא: אנחנו כנראה נדון בזה.

 << אורח >> משה שגיא: תודה רבה.

 << אורח >> משה שגיא: בצלאל סמוטריץ'.

בצלאל סמוטריץ': אדוני יושב-הראש, באופן מפתיע, שלא לומר מקומם, חלק גדול מאוד מן התקציבים שהיו אמורים להגיע למשרדי הממשלה וליעדם הסופי, קרי: לאותן תקנות ואחר כך לעמותות וארגונים ותמיכות, לא הגיעו עד היום.

בצלאל סמוטריץ': אני מדבר על הרבה מאוד תקנות והרבה מאוד גופים.

בצלאל סמוטריץ': מבירורים שאני ערכתי, אני מבין שהתקציב עוד לא עבר ממשרד האוצר למשרדים.

בצלאל סמוטריץ': אני שומע באופן הזוי שמבקשים ועדות חריגים וחוות דעת משפטיות, למרות שהעברנו כאן חוק.

בצלאל סמוטריץ': בהתאם לחוק חלוקת התקציב עברה החלטת ממשלה ואישור ועדת הכספים.

בצלאל סמוטריץ': לא ברור לי איזה עוד חוות דעת משפטיות נדרשות.

בצלאל סמוטריץ': היינו הכי ברורים בעניין הזה.

בצלאל סמוטריץ': סוף השנה מתקרב.

 << אורח >> משה שגיא: אני עובד על העניין הזה.

 << אורח >> משה שגיא: אתה צודק.

בצלאל סמוטריץ': את ההעברה של עכשיו בוודאי צריך לעשות, על זה אין ויכוח, אבל מעבר לזה, לפני כל בקשה שלהם, כולל דיונים שאמורים להתקיים היום, אני מבקש שמשרד האוצר יעביר לוועדה פירוט מסודר של כל 11 המיליארד והתקציבים שאושרו כאן לפי סעיפים ותוכניות ותקנות, מה עבר ומה לא עבר, ומה שלא עבר מדוע לא עבר.

בצלאל סמוטריץ': זה בלתי מתקבל על הדעת.

 << אורח >> משה שגיא: תודה רבה, בצלאל.

 << אורח >> משה שגיא: חבר הכנסת שחאדה, אם אפשר בקצרה.

אנטאנס שחאדה: בקצרה, אדוני היושב-ראש, בוקר טוב.

אנטאנס שחאדה: אנחנו אכן במצב חירום כלכלי וחירום בריאותי אבל יש נושאים, אדוני היושב-ראש, שאי אפשר להזניח אותם ולהתעלם מהם.

אנטאנס שחאדה: בין היתר, לדוגמה, כל התקצוב לשעות טיפוח למוסדות חינוך מוכר לא רשמי.

אנטאנס שחאדה: המדינה התחייבה בבג"ץ להעביר את התקציבים למוסדות הללו אבל עד היום, כבוד היושב-ראש, אינה מעבירה בפועל את התקציבים לאותם מוסדות, שבין היתר הם מוסדות חינוך פרטי במגזר הערבי ובמגזר החרדי והדתי.

אנטאנס שחאדה: מדובר על כ-270 בתי ספר, מוסדות חינוך שמלמדים כ-74,000 תלמידים, שאכן שילמו למורים עבור שעות טיפוח אבל לא תקצבו בשנת 2020 עבור אותן שעות טיפוח, על אף שהמדינה התחייבה בבג"ץ לשלם ולהעביר את התקציבים.

אנטאנס שחאדה: זה נושא חשוב שכדאי שוועדת הכספים תאמר בו מילה.

אנטאנס שחאדה: תודה רבה.

 << אורח >> משה שגיא: תודה רבה.

 << אורח >> משה שגיא: מוחמד חלאילה, אתה יכול לענות להם למה לא הגיעו העברות אחרות?

 << אורח >> משה שגיא: הרי יש עוד העברות, מה שאמר בצלאל סמוטריץ' ומה שאמר אנטאנס שחאדה.

מוחמד חלאילה: יש חוות דעת משפטית של היועץ המשפטי לממשלה, שמורה על כך שהיועץ המשפטי של כל משרד יפרט את אישור העברת התקציבים לתקנות.

מוחמד חלאילה: ברגע שמתקבלים האישורים האלה, חוות הדעת המשפטיות, התקציבים מועברים.

 << אורח >> משה שגיא: הוא אומר שאין חוות דעת בעניין הזה.

 << אורח >> משה שגיא: אני עובד על זה הרבה מאוד.

שגית אפיק: של מי חוות הדעת שחסרה?

שגית אפיק: חוות דעת משפטית של היועץ המשפטי של משרד החינוך או של משרד האוצר?

מוחמד חלאילה: של משרד החינוך.

בצלאל סמוטריץ': חוות דעת משפטית של מה?

בצלאל סמוטריץ': מה כתוב בה?

בצלאל סמוטריץ': לשם מה אתה צריך חוות דעת משפטית מעבר לעובדה שהממשלה והכנסת אמרו לך להעביר כסף לתקנה מסוימת בסכום מסוים?

מוחמד חלאילה: זו חוות הדעת - - -

בצלאל סמוטריץ': איזו חוות דעת?

בצלאל סמוטריץ': לכל הרוחות, יש כנסת, יש ממשלה.

בצלאל סמוטריץ': מה אתם מבלבלים את המוח?

בצלאל סמוטריץ': תסלח לי.

בצלאל סמוטריץ': חאלס.

 << אורח >> משה שגיא: מה אתה רוצה ממנו?

בצלאל סמוטריץ': אני לא יודע מי זה בכלל.

 << אורח >> משה שגיא: הוא נציג אגף התקציבים.

בצלאל סמוטריץ': יש גבול לכל תעלול, כמה אפשר להוציא את הנשמה עם כפית לעמותות וארגונים ומוסדות ומנהלים ופקידים.

בצלאל סמוטריץ': הכי חד-משמעי בעולם: עבר כאן חוק-יסוד, ובעקבותיו עברה החלטת ממשלה שחילקה כסף לתקנות, שקבעה בדיוק לאן הולך הכסף.

בצלאל סמוטריץ': האירוע הזה הגיע גם לוועדת הכספים והדבר הזה אושר.

בצלאל סמוטריץ': תעבירו את הכסף הזה אתמול.

בצלאל סמוטריץ': תביא לכאן עכשיו משפטן, שלא יתחבאו מאחוריך, תביא לכאן עכשיו עורך דין, את אסי מסינג או אני לא יודע איזה בושה וחרפה, אני רוצה עכשיו.

בצלאל סמוטריץ': אתה יודע מה, גפני, אני לא מוכן לאף הצבעה פה עכשיו.

בצלאל סמוטריץ': עכשיו יבוא לפה המשפטן החצוף שיגיד מה צריך.

בצלאל סמוטריץ': אין ועדת חריגים על הדבר הזה.

בצלאל סמוטריץ': הרי זה היה הדיון כאן, האם החשכ"ל מנהל את זה או אחרים מנהלים את זה.

 << אורח >> משה שגיא: בצלאל, אני עובד על זה.

שגית אפיק: יש הנחיית היועץ המשפטי לממשלה.

בצלאל סמוטריץ': הנחיה שמה?

שגית אפיק: הנחיית היועץ המשפטי לממשלה לגבי כספים קואליציוניים, שצריכים לעבור חוות דעת משפטית מקצועית מעבר להחלטת ממשלה.

שגית אפיק: זה לא קשור לאירוע של התוספת שנקבעה בחוק-היסוד.

שגית אפיק: הם עובדים לפי ההליך שיש להם בממשלה.

בצלאל סמוטריץ': אני מבקש שיבוא לפה נציג היועץ המשפטי עכשיו ושהדבר הזה ייכנס ללוחות זמנים.

בצלאל סמוטריץ': יש מדינה לנהל, יש משכורות לשלם, יש אברכים שצריכים לקבל כסף, יש נוער בסיכון שצריך לקבל מענה והוא לא מקבל אותו כי אין כסף.

בצלאל סמוטריץ': ואנחנו יושבים פה בשקט, נעבור לנושא הבא, לדיון הבא, והפקידים האלה יתעללו ויוציאו את הנשמה בכפית.

שגית אפיק: אפשר לפנות ללשכה המשפטית של משרד החינוך.

 << אורח >> משה שגיא: אפנה, אבל אני לא רוצה לעכב את ההעברות.

בצלאל סמוטריץ': גפני, תעשה טובה.

בצלאל סמוטריץ': אגיד לך עוד.

 << אורח >> משה שגיא: אבל אני לא מעכב עכשיו את ההעברות בגלל זה.

 << אורח >> משה שגיא: יש פה שתי העברות שצריך להעביר אותן.

בצלאל סמוטריץ': אני מבקש שנעשה את ההעברה כי היא חשובה וטובה, אבל לאחר מכן לא יעבור פה שום דבר.

בצלאל סמוטריץ': שיבוא לפה היועץ המשפטי וייתן לנו תשובות.

ינון אזולאי: בצלאל, אני מציע, יש את הפחת המואץ שהם רוצים אותו.

ינון אזולאי: שיגיע לפה אסי מסינג הגדול.

ינון אזולאי: אני אומר לך שאני הולך להתנגד לפחת המואץ היום.

ינון אזולאי: אנחנו לא ניתן להם להעביר את זה, כי אסי מסינג הוא חתיכת חצוף.

ינון אזולאי: ההתנהגות שלו, הוא מתנהג כמו בריון, לא משהו אחר.

 << אורח >> משה שגיא: לא, לא.

 << אורח >> משה שגיא: תודה רבה.

ינון אזולאי: לא רק בזה, זה בעוד דברים.

ינון אזולאי: צריך פעם אחת שיבוא לפה וייתן את הדין על זה.

ינון אזולאי: לא יכול להיות שהוא יעשה מה שהוא רוצה.

ינון אזולאי: הוא הולך נגד היועץ המשפטי לממשלה.

ינון אזולאי: יש חוות דעת של רז ניזרי.

קריאות: - - -

בצלאל סמוטריץ': אם לא הייתה קורונה החדר הזה היה מלא עכשיו במנהלי ארגונים ועמותות ובנוער ובהורים של נוער שמסתובב ברחובות, היה מלא ואי אפשר היה להוציא פה מילה ולהסתכל לאנשים האלה בעיניים.

בצלאל סמוטריץ': מדינת כל משפטניה.

 << אורח >> משה שגיא: תודה רבה.

 << אורח >> משה שגיא: מספר העברה 8001 – מי מסביר?

מוחמד חלאילה: הפנייה נועדה לתקצוב סך של 73 מיליוני שקלים בהוצאה עבור יישום החלטת ממשלה מספר 366 מיום 9 בספטמבר 2020, שעניינה יישום הסכמים פוליטיים בעלי משמעות תקציבית לשנת הכספים 2020.

מוחמד חלאילה: בהתאם להחלטה שעניינה יישום הסכמים פוליטיים ולפירוט הנושאים שהוצגו בוועדת הכספים של הכנסת ביום 23 בספטמבר 2020, אושרו התקציבים הפוליטיים בעלי משמעות תקציבית שהושגו במהלך אישור התוכנית המפורטת לשנת 2020.

מוחמד חלאילה: ההצגה האמורה כללה תגבור פעילות תמיכות במוסדות תורניים בסך כולל של 293 מיליוני שקלים.

מוחמד חלאילה: מכיוון שבעת הצגת ההסכמים ביום 23 בספטמבר 2020 טרם הושלמה בדיקתם המקצועית והמשפטית בדבר יכולת העברת הסכומים - - -

 << אורח >> משה שגיא: מוחמד, זה כתוב ואנחנו ראינו.

 << אורח >> משה שגיא: אני רוצה להגיד לחברים: שתי ההעברות האלה, וההעברה הזאת במיוחד, הגיעו בשבוע שעבר.

 << אורח >> משה שגיא: לא הבאתי אותה לדיון מכיוון שזה לא היה על פי הנוהל שאנחנו קבענו על העברות.

 << אורח >> משה שגיא: קבענו שיהיו יומיים מאז שזה מגיע עד שזה מונח בוועדה כדי שהחברים יראו על מה מדובר, והדבר השני, שיהיו דברי הסבר מפורטים.

 << אורח >> משה שגיא: ואז הם שלחו דברי הסבר, משרד האוצר שלח, ואנחנו מביאים את זה עכשיו על פי הנוהל שאנחנו קבענו על איך מביאים העברות.

 << אורח >> משה שגיא: אני מצטער שזה צריך להגיע עכשיו.

 << אורח >> משה שגיא: זה היה צריך להגיע עם ההעברה הגדולה.

 << אורח >> משה שגיא: אנחנו אישרנו את זה בהעברה הגדולה אבל יש חוות דעת של היועץ המשפטי שכאשר זה עובר את ה-15% צריך אישור נוסף.

 << אורח >> משה שגיא: אני חושב שזה מיותר.

שגית אפיק: זה החוק.

שגית אפיק: שינוי מעל 15% לפי החוק מגיע לכאן בהעברה תקציבית.

שגית אפיק: צורך בחוות דעת משפטיות זה מכוח הנחיית היועץ המשפטי לממשלה.

אנטאנס שחאדה: עדיף ללחוץ שיעבירו לאותם בתי הספר שמקבלים 30% תקצוב.

 << אורח >> משה שגיא: אני יודע, אנחנו מדברים על זה.

אנטאנס שחאדה: אני יודע, אנחנו באותה סירה.

אנטאנס שחאדה: כאן המקום ללחוץ ולנסות לשנות את המציאות.

 << אורח >> משה שגיא: אני אומר גם למשרד החינוך, משה שגיא, וגם למשרד האוצר, מוחמד חלאילה, אני מבקש שבמשך היום יבוא נציג של הלשכה המשפטית ויגיד למה לא מעבירים את הכסף.

 << אורח >> משה שגיא: קיבלתי אין ספור פניות.

 << אורח >> משה שגיא: זה לא רק כספים קואליציוניים כביכול שזה מגדיל את התקציב.

 << אורח >> משה שגיא: אני מדבר גם על התקציבים הרגילים.

 << אורח >> משה שגיא: יש פה מוסדות שלא יכולים לשלם משכורות.

 << אורח >> משה שגיא: קיבלתי פניות מן המוכר שאינו רשמי - - -

בצלאל סמוטריץ': שאף אחד לא ילך הביתה עד שזה לא נגמר ושעורכי הדין אצלכם במשרד מבחינתי יישארו גם בשבת.

בצלאל סמוטריץ': זה לא יהיה.

 << אורח >> משה שגיא: בצלאל, תן לי לנהל את הישיבה.

 << אורח >> משה שגיא: לא שאני יכול כמוך, אבל בבקשה.

 << אורח >> משה שגיא: אני מבקש שיבואו היועץ המשפטי של משרד החינוך ושל משרד האוצר.

 << אורח >> משה שגיא: הוועדה מבקשת לדעת מה קורה עם הכספים האלה.

 << אורח >> משה שגיא: חוות הדעת הועברה אתמול בלילה מן הלשכה המשפטית של המשרד.

 << אורח >> משה שגיא: הלשכה המשפטית עסוקה בהרבה מאוד דברים, לידיעתכם, בזמן האחרון, ובין היתר גם בנושא הזה.

 << אורח >> משה שגיא: היא סיימה את הטיוטה.

 << אורח >> משה שגיא: זה עבר לבדיקה של היחידות המקצועיות.

 << אורח >> משה שגיא: אני מעריך שהיום או מחר חוות הדעת תגיע לסיומה ותועבר.

 << אורח >> משה שגיא: אז מה?

 << אורח >> משה שגיא: אני אומר לכם איפה זה עומד.

בצלאל סמוטריץ': ואז למשרד האוצר ייקח עוד שבוע לקרוא אותה, ועוד שבוע לנסח את הטיוטה שלה, ובעוד שבוע יונת דואר תצטרך לקחת את זה ממשרד האוצר למשרד החינוך, ובעוד שלושה חודשים, בפברואר אולי מישהו יראה כסף.

 << אורח >> משה שגיא: עוד מישהו רוצה להתייחס לעניין הזה?

 << אורח >> משה שגיא: אני מבקש לעבור להצבעה.

הילה שי וזאן: אני רוצה בבקשה לדעת, יש נוהל שקובע באופן ברור שמוסדות וארגונים שאינם עומדים בהנחיות לא יקבלו את התקציבים האמורים.

 << אורח >> משה שגיא: איזה הנחיות?

הילה שי וזאן: יש את צו בריאות העם, שקובע שמוסדות שלא יעמדו בהנחיות לא יקבלו את התקציבים האלה.

הילה שי וזאן: אני רוצה בבקשה הצהרה שלכם שאכן אתם הולכים לעמוד בצו בריאות העם ולהתחייב שאכן הכספים האלה לא יגיעו לכל מוסד שיפר את ההנחיות בצורה ברורה.

ינון אזולאי: גם מבעלי עסקים את מבקשת את זה?

הילה שי וזאן: כן, בכול.

ינון אזולאי: כן?

ינון אזולאי: אני רוצה לראות בפחת המואץ שאת עושה את זה, וגם בילדים בסיכון, אני רוצה לשמוע מה את עושה ואיפה את עושה את הכול.

בצלאל סמוטריץ': גם בקצבאות ילדים?

הילה שי וזאן: כל ארגון וכל מוסד: חילוני, ממלכתי, דתי, חרדי.

ינון אזולאי: וכל עסק.

בצלאל סמוטריץ': וכל מסעדה שפועלת במסגרת מחאת המסעדות, שלא תקבל שום דבר.

ינון אזולאי: את אומרת גם מסעדה, גם בעלי אולם, גם חנות?

רם בן ברק: מסעדה מקבלת תקציב מן המדינה?

רם בן ברק: על מה אתם מדברים?

רם בן ברק: - - -

ינון אזולאי: אתה לא נמצא בוועדת הכספים, אתה לא יודע על מה אתה מדבר.

בצלאל סמוטריץ': תעבירי הצעת חוק כזאת.

 << אורח >> משה שגיא: בצלאל, מספיק כבר.

 << אורח >> משה שגיא: היא אמרה את מה שהיא אמרה.

 << אורח >> משה שגיא: מותר לה להגיד את זה, זה בסדר גמור.

הילה שי וזאן: אנחנו בעד להעביר תקציבים לכל מוסד שמגיע לו וצריך, זה בבסיס, צריך לזכור, אך כל מוסד – בתקציבים האלה לא מדברים על מסעדות.

הילה שי וזאן: אני מדברת על מה שהוועדה הולכת להצביע עליו כרגע.

הילה שי וזאן: תביא את מה שאתה אומר - - -

ינון אזולאי: אני רק רוצה לשאול אותך אם את יודעת על מה התקציב הזה.

ינון אזולאי: אני לא יודע, תסבירי לי על מה התקציב.

ינון אזולאי: נראה שקראת את התקציב.

ינון אזולאי: אני לא יודע במה מדובר, מה התקציב הזה.

ינון אזולאי: תגידי אם את יודעת מה התקציב הזה.

 << אורח >> משה שגיא: ינון, על מה הוויכוח?

ינון אזולאי: שתסביר לי על מה התקציב הזה, אני רוצה להבין.

הילה שי וזאן: אין בעיה, אעזור לך אחר כך עם שיעורי הבית.

ינון אזולאי: עכשיו תסבירי.

רם בן ברק: - - -

 << אורח >> משה שגיא: לא להתערב האחד בדברי השני.

 << אורח >> משה שגיא: בסדר, הבנתי.

 << אורח >> משה שגיא: תשלימי את דבריך.

הילה שי וזאן: אני מבקשת שמשרד החינוך יצהיר שהוא הולך לעמוד בנוהל ולא להעביר תקציבים לכל מוסד שהוא: ממלכתי, דתי, חרדי או כל מוסד אחר שלא יעמוד בהנחיות.

הילה שי וזאן: זה דבר ראשון.

הילה שי וזאן: דבר שני, לעצם ההעברה, אני רוצה קודם כול להבחין בין השקעות נקודתיות לבין הטווח הבינוני והארוך.

הילה שי וזאן: מבנים יבילים זה דבר שאכן - - -

 << אורח >> משה שגיא: אנחנו לא עוסקים בזה.

 << אורח >> משה שגיא: זה ההעברה השנייה.

הילה שי וזאן: בסדר, אז אחרי כן אשמח לתשובת משרד החינוך.

 << אורח >> משה שגיא: בהתאם לצו בריאות העם נושא האכיפה לא נתון בידי משרד החינוך.

 << אורח >> משה שגיא: יש גורמים שממונים על האכיפה והם צריכים לאכוף את העניין.

 << אורח >> משה שגיא: למשרד החינוך אין סמכויות בעניין הזה.

איתן גינזבורג: אם מפקח של משרד החינוך הולך למוסד שאמור להיות סגור והוא רואה שהמוסד פתוח.

איתן גינזבורג: על פי צו בריאות העם, על פי החלטת ממשלה, על פי כל דבר.

איתן גינזבורג: אתה אומר: זה לא סמכותי?

 << אורח >> משה שגיא: אין בסמכותי להפעיל סנקציות בהתאם לחוק.

 << אורח >> משה שגיא: בהתאם לחוק למשרד החינוך אין אפשרות להטיל סנקציות.

 << אורח >> משה שגיא: הנושא הזה מוטל על גורמי האכיפה.

בצלאל סמוטריץ': כחול לבן לא רגילים ש- - -

איתן גינזבורג: תודה רבה על הציון שלך, חבר הכנסת סמוטריץ'.

איתן גינזבורג: אני שואל שאלה פשוטה ורק כדי שזה יהיה ברור.

איתן גינזבורג: אנחנו בעד להעביר כסף לכל מוסד ולכל ילדי ישראל שמגיע להם בדין, על זה אין מחלוקת.

איתן גינזבורג: שיהיה ברור פה על השולחן, אני אומר את זה לפרוטוקול כך שכולם ישמעו, כולי עלמא.

איתן גינזבורג: אבל אנחנו נמצאים בסיטואציה משברית מסוימת.

איתן גינזבורג: יש נוהל של משרד החינוך, שאתם כתבתם אותו, שאושר על ידי היועץ המשפטי לממשלה, שקובע שכספים לא יועברו אלא בתנאי שעומדים בצו בריאות העם.

איתן גינזבורג: היום יש החלטה שמוסדות בערים אדומות יהיו סגורים עד החלטה אחרת של הממשלה.

איתן גינזבורג: זו ההחלטה על פי הצו ועל פי התקנות.

איתן גינזבורג: מפקח של משרד החינוך יכול לגשת למוסד שעליו הוא מפקח ולראות אם הוא פתוח או סגור.

איתן גינזבורג: לא אמרתי שיבדוק וימלא טפסים אם הם עובדים בקפסולות או לא, לא ביקשתי את זה, אלא לבדוק אם המוסד פתוח או סגור על פי הצו.

איתן גינזבורג: זה קשור בכלל לבריאות?

איתן גינזבורג: זה קשור למשרד החינוך.

 << אורח >> משה שגיא: אחזור שוב על מה שאמרתי.

 << אורח >> משה שגיא: מי שממונה על האכיפה הוא לא משרד החינוך אלא משרד הבריאות והמשטרה.

 << אורח >> משה שגיא: משרד החינוך אין באפשרותו להפעיל סנקציות כלפי המוסד.

 << אורח >> משה שגיא: הוא לא מדבר על סנקציות.

 << אורח >> משה שגיא: הוא שאל אם המוסד פתוח או סגור.

 << אורח >> משה שגיא: המשרד יכול לדעת אבל הוא לא יכול להפעיל סנקציות.

איתן גינזבורג: אשאל אחרת: האם הנוהל היום של משרד החינוך – אדוני היושב-ראש, אולי נשאל את זה בזום.

בצלאל סמוטריץ': השאלה הייתה על ישיבות גבוהות.

בצלאל סמוטריץ': תראה איך אתה מערבב עכשיו סלט ירקות.

בצלאל סמוטריץ': ישיבות גבוהות לא פתוחות.

ינון אזולאי: הם לא יודעים מה החוק.

ינון אזולאי: זה הבעיה.

הילה שי וזאן: אנחנו יודעים - - -

 << אורח >> משה שגיא: אני מבקש להפסיק את הוויכוח, מספיק.

 << אורח >> משה שגיא: אי אפשר כך לנהל ישיבה.

איתן גינזבורג: חבר הכנסת אזולאי, יש נוהל שאושר בספטמבר האחרון, שעודכן ואמר שכל מוסד חינוך גבוה או נמוך שלא עומד בצו בריאות העם לא יתוקצב.

איתן גינזבורג: זה נוהל התמיכות על פי חוק, שלא אני כתבתי.

ינון אזולאי: אבל זה לא קשור לזה.

בצלאל סמוטריץ': מכוח איזה חוק?

איתן גינזבורג: אני מציע שנשאל את צייאדה בזום.

איתן גינזבורג: הוא זה שנותן את הכסף, הוא זה שצריך לבדוק שאותם מוסדות עומדים בנוהל תמיכות.

 << אורח >> משה שגיא: תיכף נשמע אותם.

 << אורח >> משה שגיא: רם בן ברק, משפט.

רם בן ברק: אדוני היושב-ראש, אנחנו בוועדת הכספים נמצאים בעיצומו של המשבר הכלכלי הכי גדול שהיה כאן במדינת ישראל ובעיצומו של משבר בריאותי, כאשר האחד קשור בשני.

רם בן ברק: הממשלה מקבלת החלטות שהן כואבות לכולנו, וכולנו צריכים לעמוד בהחלטות האלה.

רם בן ברק: אם אנחנו רואים שראש עירייה מסוים, למרות החלטות הממשלה רוקד בחתונה של 2,000 אנשים כשאסור, העיר הזאת צריכה לקבל קנס, היא צריכה לקבל פחות תקציבים מן המדינה, הם צריכים להיענש על זה.

ינון אזולאי: מה קשר לעיר?

רם בן ברק: אם ראש עירייה מאפשר לתושבים - - -

ינון אזולאי: אבל לא כל התושבים בחרו בראש העירייה הזה.

ינון אזולאי: מה זה קשור?

ינון אזולאי: כולם בחרו בראש העירייה?

רם בן ברק: הוא צריך להבין שיש לזה משמעות.

רם בן ברק: אם יש מוסדות חינוך שנפתחים בניגוד להחלטות הממשלה הם צריכים להבין שהם ייפגעו בתקציבים שלהם.

רם בן ברק: לא יכול להיות שכלכלת ישראל תמשיך להיות נפגעת על ידי זה שאנשים לא מקיימים את החלטות הממשלה.

רם בן ברק: - - - אין לזה שום קשר, חבר הכנסת סמוטריץ', למסעדה שלא מקבלת תקציב מהמדינה.

בצלאל סמוטריץ': אבל היא מקבלת עכשיו תקציב מן המדינה.

רם בן ברק: היא לא מקבלת שום תקציב מן המדינה.

 << אורח >> משה שגיא: תודה רבה.

 << אורח >> משה שגיא: בצלאל, אתה מנהל פה דיאלוג עם כל אחד.

 << אורח >> משה שגיא: עמוס צייאדה יכול לענות בזום?

 << אורח >> משה שגיא: הייתה פה שאלה לגבי נוהל תמיכות.

עמוס צייאדה: שמעתי את השאלה.

עמוס צייאדה: כבר כשהחלה הקורונה – היא החלה במרץ אבל המועד הרלוונטי מבחינתנו היה חודש מאי 2020 כשהמוסדות חזרו ללימודים – תיקנו את מבחני התמיכה שלנו כך שהתנינו את המשך התמיכה במוסדות בכך שהם יעמדו בצווים של משרד הבריאות.

עמוס צייאדה: ביקשנו מכל המוסדות לחתום על הצהרה שהם עומדים בתנאים.

עמוס צייאדה: ביקשנו מכל מוסד לדווח לנו מה הן שעות הלימודים שלו, מי לומד בזום ומי לומד לימודים פיזיים בהתאם לכללים.

עמוס צייאדה: לקראת 1 בספטמבר נחתם תיקון נוסף ששוב ממשיך את ההתניה של כספי התמיכה בעמידה בצווים של משרד הבריאות, ושוב קיבלנו הצהרות חדשות מן המוסדות לגבי עמידתם בכל הדרישות של משרד הבריאות.

עמוס צייאדה: חברי הוועדה הנכבדים יכולים להיכנס לאתר שלנו, לראות את מבחני התמיכה, ונדמה לי שאפשר אפילו לראות את הטפסים שעליהם החתמנו את מנהלי המוסדות.

איתן גינזבורג: זו לא הייתה השאלה.

 << אורח >> משה שגיא: תודה.

 << אורח >> משה שגיא: אני רק רוצה לדעת האם את מה שאתה אומר שנעשה בישיבות, שזה לא הנושא שעליו מדובר היום בחדשות, אנחנו מדברים פה על דברים אחרים, האם זה נעשה גם במוסדות אחרים, במשרד החינוך ובמשרדים אחרים?

 << אורח >> משה שגיא: האם החתימו גם מנהלי מוסדות שמתוקצבים על ידי המדינה שהם עומדים בכל ההנחיות של משרד הבריאות, או שזה רק אתה?

עמוס צייאדה: אני לא יודע מה קורה במקומות אחרים.

 << אורח >> משה שגיא: אני יודע שלא.

 << אורח >> משה שגיא: זה המקום היחיד שבו מחתימים מנהלי מוסדות.

 << אורח >> משה שגיא: אבל בסדר, אני לא מתווכח.

 << אורח >> משה שגיא: אני מבקש לעבור להצבעה.

 << אורח >> משה שגיא: מי בעד אישור ההעברה?

 << אורח >> משה שגיא: ירים את ידו.

 << אורח >> משה שגיא: מי נגד?

 << אורח >> משה שגיא: מי נמנע?

 << אורח >> משה שגיא: בעד – רוב

 << אורח >> משה שגיא: נמנעים – פנייה מס' 8001 אושרה.

 << אורח >> משה שגיא: ההעברה אושרה.

 << אורח >> משה שגיא: העברה 8002 – בינוי משרד החינוך.

 << אורח >> משה שגיא: מי מסביר?

מוחמד חלאילה: הבקשה התקציבית נועדה לבצע שינויים פנימיים בסעיף הפיתוח של משרד החינוך בתקצוב סך של 85,800 אלפי שקלים לחידוש מבנים עבור התאמת תקציב ההוצאה לביצוע בפועל בהתאם לבקשת המשרד.

 << אורח >> משה שגיא: אומרת לי היועצת המשפטית שזה יותר מ-15% מן התקציב הרגיל של הבינוי של משרד החינוך.

 << אורח >> משה שגיא: איך קורה דבר כזה?

מוחמד חלאילה: זה תוכנית חידוש מבנים.

מוחמד חלאילה: זה מן התקציב שהיה בתוכנית חידוש מבנים.

אנטאנס שחאדה: יש כאן פירוט לתקציב?

 << אורח >> משה שגיא: שאלות בבקשה.

 << אורח >> משה שגיא: זה הבינוי של משרד החינוך – אפילו לזה אין תקציב.

 << אורח >> משה שגיא: אנחנו צריכים לאשר עכשיו תוספת.

בצלאל סמוטריץ': אני מבקש להמתין עם ההצבעה הזאת.

 << אורח >> משה שגיא: לא, אני מצביע.

בצלאל סמוטריץ': זה חשוב?

בצלאל סמוטריץ': אני סומך עליך.

 << אורח >> משה שגיא: תסמוך עליי.

 << אורח >> משה שגיא: זה בינוי של כיתות.

 << אורח >> משה שגיא: אנחנו מדברים על קורונה.

 << אורח >> משה שגיא: אנחנו מדברים על מציאות שצריך להרחיב את בתי הספר.

אנטאנס שחאדה: אבל עכשיו תלמידים לומדים מן הבתים, תלמידים לומדים באמצעות זום.

הילה שי וזאן: אני רוצה לשאול את נציג משרד האוצר.

הילה שי וזאן: צריך לעשות הבחנה בין השקעות לטווח הקצר והבינוני לבין השקעות לטווח הרחוק.

הילה שי וזאן: בטווח הישיר אכן מבנים יבילים יפתרו את הבעיה, אבל אני רוצה לדעת איזה תכנון יש למשרד החינוך בטווח הרחוק.

הילה שי וזאן: הרי בסופו של דבר בשנה הנוכחית היה בינוי של 1,000 כיתות לימוד על חשבון שנת 2021, כאשר בפועל החוסר מגיע ל-2,400 כיתות.

הילה שי וזאן: מה התכנון?

הילה שי וזאן: לאן הולכים?

הילה שי וזאן: תוכנית החומש נגמרת עכשיו.

הילה שי וזאן: איזו תוכנית הולכת להמשיך?

הילה שי וזאן: ועוד נושא: לגבי הלמידה מרחוק כרגע.

הילה שי וזאן: האם יש לכם הבחנה בין ציבור שאין לו אינטרנט ואין לו דרכים ללמידה מרחוק?

הילה שי וזאן: איך אתם מתכננים את העבודה מולם בכל הקשור למחשב לכל ילד ולקביעת שיעורי זום?

הילה שי וזאן: האם יש תוכנית ברורה ללמידה מרחוק והבחנה בין משפחה למשפחה?

הילה שי וזאן: וגם מה בסופו של דבר התוכנית האסטרטגית ללמידה מרחוק?

 << אורח >> משה שגיא: הוא יענה.

 << אורח >> משה שגיא: הילה, אנחנו מדברים בהעברה הזאת על חיזוק המבנים בכל בתי הספר בארץ.

אנטאנס שחאדה: בכל בתי הספר, אדוני היושב-ראש?

 << אורח >> משה שגיא: כן, בכל בתי הספר.

 << אורח >> משה שגיא: צריך לדבר עם משרד החינוך.

 << אורח >> משה שגיא: זה בסדר.

 << אורח >> משה שגיא: חבר הכנסת שחאדה, האם זה נעשה כפי שצריך?

 << אורח >> משה שגיא: אני מקווה שכן.

 << אורח >> משה שגיא: אבל חברת הכנסת הילה שי וזאן שואלת כבר שאלה שמתאימה הרבה יותר לתקציב.

 << אורח >> משה שגיא: הכסף הזה מיועד לחזק את המבנים הקיימים בכל הארץ.

הילה שי וזאן: הכול בסדר, אבל זה לא רק לחיזוק מבנים, זה גם המבנים היבילים, זה גם וגם.

הילה שי וזאן: אני רוצה לשאול קודם כול לגבי המבנים היבילים.

הילה שי וזאן: מה התוכנית של משרד החינוך והאסטרטגיה לטווח הרחוק?

 << אורח >> משה שגיא: אני מבקש שתביאו תוכנית של משרד החינוך.

הילה שי וזאן: אגב, אמר הרב לגבי - - - אשמח לדעת איך משרד החינוך התקדם מאז דוח מבקר המדינה ב-2018.

 << אורח >> משה שגיא: אנחנו נדבר על זה עוד.

 << אורח >> משה שגיא: יהיה דיון על הנושא הזה.

הילה שי וזאן: זה חיזוק מבנים.

 << אורח >> משה שגיא: זה לא נושא ההעברה.

 << אורח >> משה שגיא: זה נושא שאנחנו נצטרך לדבר על משרד החינוך בכלל, על כל מה שנלווה לזה.

 << אורח >> משה שגיא: יש לי הרבה שאלות, והשאלות ששאלת והשאלות שעוד יישאלו – אנחנו נשאל אותן.

 << אורח >> משה שגיא: אני מבקש להצביע על העברה 8002.

הילה שי וזאן: אפשר לתת לו לענות?

 << אורח >> משה שגיא: אני יכול להגיד בקצרה שמשרד החינוך פועל כרגע במסגרת תוכנית חומש לבינוי כיתות שבהיקפה היא כפולה מתוכנית החומש הקודמת שהייתה.

 << אורח >> משה שגיא: התוכנית בשנים 2017–2020 היא בהיקף של 17,000 כיתות, מול 8,500 כיתות שהיו בתוכנית החומש הקודמת.

 << אורח >> משה שגיא: לקראת דיוני תקציב 2021 נדון בנושא בינוי הכיתות ונגבש ביחד עם משרד האוצר תוכנית חומש חדשה שתביא לידי ביטוי את כל הצרכים שקיימים היום.

ניר ברקת: לא כל הצרכים.

ניר ברקת: אתם יודעים שאתם לא עונים לכל הצרכים של הבינוי.

הילה שי וזאן: אני מבקשת גם שמרכז השלטון המקומי, כנציג של הרשויות המקומיות, יהיה חלק מן הדיונים כדי לקבל אינדיקציה אמיתית למה שקורה בשטח.

 << אורח >> משה שגיא: אנחנו כל הזמן בשיח עם השלטון המקומי.

שלמה קרעי: כשאישרנו את המיני-תקציב בספטמבר העלינו כאן את נושא התקציב של המוכש"ר, אתה זוכר בוודאי, שהיה בהסכמים הקואליציוניים.

 << אורח >> משה שגיא: בצלאל סמוטריץ' העלה את זה.

 << אורח >> משה שגיא: ביקשנו שיבוא היועץ המשפטי.

 << אורח >> משה שגיא: הם נתנו תשובה.

 << אורח >> משה שגיא: אתה צודק, אני איתך.

 << אורח >> משה שגיא: אני עובד על זה.

 << אורח >> משה שגיא: זה מה שנאמר פה על ידי מוחמד חלאילה מאגף התקציבים.

 << אורח >> משה שגיא: ביקשתי שהיום יבוא לפה נציג של הלשכה המשפטית.

 << אורח >> משה שגיא: אני מעדיף שיבוא היועץ המשפטי של משרד האוצר.

 << אורח >> משה שגיא: אני מבקש שהוא יבוא, אחרת יהיו פה בעיות עם ההעברות.

 << אורח >> משה שגיא: גם היועצת המשפטית של משרד החינוך.

 << אורח >> משה שגיא: החברים שואלים שאלות.

 << אורח >> משה שגיא: לא אושר תקציב.

 << אורח >> משה שגיא: אני מבקש מאוד שהוא יבוא להסביר איפה אנחנו עומדים עם העניין הזה, ושהיא תסביר.

 << אורח >> משה שגיא: הסברתי איפה אנחנו עומדים.

 << אורח >> משה שגיא: אני מבקש שהם יבואו לכאן.

 << אורח >> משה שגיא: אנחנו נפנה להם זמן.

 << אורח >> משה שגיא: אנחנו רוצים לדעת מה קורה עם הדבר הזה.

 << אורח >> משה שגיא: אגב הייתה התקדמות עם מדרשת שדה בוקר?

 << אורח >> משה שגיא: לגבי מדרשת שדה בוקר היה דיון בסוף השבוע שעבר.

 << אורח >> משה שגיא: יש דיון של המדינה השבוע על מדיניות פנימית.

 << אורח >> משה שגיא: אני מבקש את זה כי יכול להיות שאביא את זה לדיון פה.

 << אורח >> משה שגיא: ביקשו ממני כמה חברי כנסת.

 << אורח >> משה שגיא: מדרשת שדה בוקר פושטת את הרגל.

 << אורח >> משה שגיא: בכל מקרה, הם נמצאים במסגרת תוכנית התייעלות.

 << אורח >> משה שגיא: אם נצטרך להתייחס לתוכנית ההתייעלות שלהם צריך להביא את זה לשולחן הממשלה.

 << אורח >> משה שגיא: תעדכן אותי אחרי הדיון הפנימי עם משרד האוצר.

 << אורח >> משה שגיא: הדיון הפנימי עוד לא התקיים בממשלה אז אני לא יכול להגיד עכשיו.

 << אורח >> משה שגיא: זה בסמכות החשכ"ל.

 << אורח >> משה שגיא: ניר ברקת, אתה רצית להתייחס?

 << אורח >> משה שגיא: בקצרה.

ניר ברקת: לא צריך.

מיקי לוי: משה שגיא, קודם כול, תודה רבה על התקציב של החינוך המיוחד.

מיקי לוי: סגרנו רק חלק מן העניין.

מיקי לוי: ינואר מגיע.

מיקי לוי: באמת אני רוצה להצביע כל הזמן אתכם, לרוב, כי אלה נושאים חשובים.

מיקי לוי: תבואו עם זה.

מיקי לוי: אל תיתנו לי ולשלמה קרעי עוד פעם להילחם על העניין הזה.

 << אורח >> משה שגיא: אני יכול למסור: לגבי מה שקשור לתשפ"א יש החלטה של משרד האוצר לתקצב את זה מספטמבר השנה.

 << אורח >> משה שגיא: אנחנו מפעילים שלב א', הוועדה הרי המליצה את ההמלצות שלה והתקבלו ההמלצות.

 << אורח >> משה שגיא: היישום מתבצע על פני שנתיים.

 << אורח >> משה שגיא: בשנת תשפ"א נעשה את היישום באופן נורמטיבי מפני שיהיו לנו תקציבים של הגננות אז אנחנו נעלה את התשלום.

 << אורח >> משה שגיא: אנחנו עדיין נמצאים בגיבוש התוכנית עם משרד האוצר.

 << אורח >> משה שגיא: אנחנו נשלם את זה מספטמבר לפי איזה תהליך של יישום.

 << אורח >> משה שגיא: בתשפ"ב זה יהיה בהתאם לפרופיל מוסד של כל מוסד ומוסד, בהתאם לפרופיל ולמצבת המורים.

 << אורח >> משה שגיא: אבל היישום יתחיל בתשפ"א, אז יהיה שלב א' של היישום.

מיקי לוי: תודה רבה.

מיקי לוי: נשמח לשמוע אם משרד האוצר לא יראה עין בעין את העניין.

 << אורח >> משה שגיא: בשביל זה אנחנו פה, כשאתם אומרים משהו ומשרד האוצר לא רואה עין בעין.

 << אורח >> משה שגיא: תודה רבה.

 << אורח >> משה שגיא: מי בעד אישור העברה מספר 8002?

 << אורח >> משה שגיא: ירים את ידו.

 << אורח >> משה שגיא: מי נגד?

 << אורח >> משה שגיא: מי נמנע?

 << אורח >> משה שגיא: בעד – רוב

 << אורח >> משה שגיא: נמנעים – פנייה מספר 8002 אושרה.

 << אורח >> משה שגיא: ההעברה אושרה.

 << אורח >> משה שגיא: תודה רבה.

 << אורח >> משה שגיא: הישיבה נעולה.